paragraph_text: Prevencija bolesti se postiže cijepljenjem cjepivom koje sadrži difterični toksoid, a u liječenju se koriste antibiotici (penicilin, eritromicin). Liječenje antibioticima ima malen ili nikakav učinak na klinički tijek difterije. Mortalitet difterije iznosi 10% - 30%, a uzrok smrti je najčešće zatajenje srca i poremećaj srčanog ritma. Opstrukcija dišnih puteva teška je komplikacija posebno kod pseudomembrane zahvate grkljan i dušnik, pa se nekada umiralo i od gušenja.